b'\n_START_ARTICLE_\nXellia\n_START_PARAGRAPH_\nXellia, juridisk navn Xellia Pharmaceuticals ApS er en dansk legemiddelprodusent, med hovedkontor p\xc3\xa5 Amager i K\xc3\xb8benhavn. Virksomheten er opprinnelig grunnlagt av EAC under navnet Dumex._NEWLINE_Virksomhetens fabrikk i Danmark ligger i triangelet Dalslandsgade, Vermlandsgade og Prags Boulevard, omr\xc3\xa5det inneholder Nerikegade som opprinnelig var en offentlig vei.\n_START_SECTION_\nBedriftens historie\n_START_PARAGRAPH_\nDumex ble grunnlagt av EAC i 1956 for produksjon og salg av farmas\xc3\xb8ytiske produkter p\xc3\xa5 det internasjonale markedet. Virksomhetens varemerke ble av EAC ogs\xc3\xa5 brukt for \xc3\xa5 markedsf\xc3\xb8re t\xc3\xb8rm\xc3\xa6lksprodukter._NEWLINE_Fra 1961 markedf\xc3\xb8rte A/S Dumex i Oslo legemidler i Norge fra adresse i Brochmanns gate 9 i Oslo og etter en ekspansjon i 1968 fra kontorer i Gamle Drammensvei 107 p\xc3\xa5 H\xc3\xb8vik i B\xc3\xa6rum. Torvall Westly var direkt\xc3\xb8r. I 1981 tok Odd Gunnar Skoms\xc3\xb8y over som direkt\xc3\xb8r for den norske delen etter Westly.I 1982 flyttet kontorene til Nye Vak\xc3\xa5s vei 8 p\xc3\xa5 Hvalstad i Asker.I 1985 tok Per Skaug over som disponent etter Skoms\xc3\xb8y._NEWLINE_Det norske selskapet Aphotekernes Laboratorium, som opprinnelig ble grunnlagt i 1903 i Oslo, kj\xc3\xb8pte i 1983 Dumex. Den samlede virksomheten fortsetter under navnet Alpharma. Ved utgangen av 1995 ble navnet for den danske delen av virksomheten endret til Dumex-Alpharma, og i 2000 bare Alpharma._NEWLINE_King Phamaceuticals (i dag en del av Pfizergruppen) kj\xc3\xb8pte Alpharma ved utgangen av 2008, men f\xc3\xb8r dette var den delen av virksomheten som produserte de aktive legemiddelstogffene skilt ut i selskapet Axellia Pharmaceuticals, som ble kj\xc3\xb8pt av venture capital fondet 3i. Navnet ble endret i 2010 til det n\xc3\xa5v\xc3\xa6rende Xellia._NEWLINE_3i solgt i 2013 Xellia til Novo A/S (datter av Novo Nordisk Foundation), som ogs\xc3\xa5 eier en betydelig del av blant annet Novozymes og Chr. Hansen. Senere er Steen Riisgaard satt inn som leder i styret.'